《雁字》
宋代·许棐

点画分明印碧空，回鸾返鹊势差同。月边映得银钩体，雪里摹成玉箸工。

断续似经秦火后，悲凉如在楚词中。愁人笔砚俱荒废，倩写相思寄便风。

作者简介：许棐fěi（？～1249）字忱夫，一字枕父，号梅屋。海盐人（今属浙江）。生卒年均不详，约宋理宗宝庆初前后在世。嘉熙中（公元1239年左右）隐于秦溪，筑小庄于溪北，植梅于屋之四檐，号曰梅屋。四壁储书数千卷，中悬白居易、苏轼二像事之。